Gegrond op die roman deur Andr� Dubus III
Spelers: Ben Kingsley, Jennifer Connelly, Shohreh Aghdashloo, Ron Eldard
Vertoontyd: Vanaf 30 April
Lank laas het ek so n stewige drama op film gesien, eintlik n tragedie, in die klassieke sin van die woord. Hoe maklik is n huis nie op sand gebou nie, so vervlietend soos n miswolk kan n lewe wees.
Met die val van die Sjah van Iran vlug een van sy topbevelvoerders, kolonel Massoud Amir Behrani (Ben Kingsley), met sy gesin na Amerika. Uiterlik geniet hulle nog dieselfde weelderige lewenstyl as in hul vaderland, maar Behrani veg om alles bymekaar te hou deur bedags as n padarbeider en saans in n kafee te werk. Dan sien hy n koerantadvertensie vir n strandhuis wat op n munisipale veiling verkoop word en hy raap dit op vir n appel en n ei. Na sy vrou (Shohreh Aghdashloo) se aanvanklike onwilligheid om na n veel kleiner huis as hul duur huurhuis te trek, rig hulle dit sorgsaam in as hul tuiste  die tuiste waarna hulle al so lank smag.
Die huis het egter behoort aan Kathy Lazaro (Jennifer Connelly), n neurotiese, gekwelde Amerikaner wat n verlede van verslawing probeer oorkom. Haar man het haar agt maande gelede verlaat en sedertdien het haar lewe ongeveer inmekaargestort. Sy het nagelaat om n (foutiewe) belasting van vyfhonderd dollar te betaal, en voor sy vroeg een oggend haar o� kan uitvee, word sy uit haar huis gesit. Sy gaan klop aan vir regshulp, maar voor die proses nog behoorlik aan die gang is, het die Behranis klaar haar huis betrek. n Getroude polisieman raak betrokke by haar saak, en die toutrekkery om die huis eskaleer uiteindelik tot n volskaalse tragedie.